|  |  |
| --- | --- |
|  | **XI. Téli Balaton**  **Nyílt Sakkverseny**  **A) - FIDE értékszámszerző csoport**  **B) – ifjúsági / amatőr csoport** |

**Balatonföldvár, 2016. december 27-30.**

**A verseny helye:** Jogar Hotel\*\*\*, Balatonföldvár, Spur István u. 18. A gyönyörű szálloda aváros központjában, a vasútállomástól és a vízparttól mindössze kétszáz méterre található, nyugodt környezetben*. S*zobái 2 ágyasak**, fürdőszobásak, színes televízióval és kis hűtőszekrénnyel felszereltek**, egy részük pótágyazható. A wellness részlegen a 250 m2-es térben masszázs, finn szauna, jacuzzi, szolárium, valamint konditerem áll rendelkezésre. A parkolás ingyenes. Bővebben lásd a [www.jogarhotel.hu](http://www.jogarhotel.hu) honlapon.

**Versenyterem, szállás, étkezés egy helyen!**

**A verseny rendezője:** a Hűvösvölgyi Sakkiskola Sport Club (HÜSI SC).

**Résztvevők: az A) csoportban max. 2199 értékszámmal, versenyengedéllyel vagy FRD befizetéssel rendelkező sakkozók,** **a B) csoportban** mindenféle megkötés, így **versenyengedély nélkül** is bárki játszhat. A B) csoport minimum 4 fő nevezése esetén indul.

**A verseny programja:**

december 27-én, kedden: 8.30 - 9.45 regisztráció

9.45 - megnyitó

10.15 - 1. forduló

15.00 - 2. forduló

december 28-án, szerdán:9.30 - 3. forduló

14.00 - 4. forduló

17.30 - 19.30 villámverseny (minden érdeklődőnek)

december 29-én, csütörtökön: 9.30 - 5. forduló

14.30 - 6. forduló

december 30-án, pénteken:9.30 - 7. forduló

cca. 13.15 eredményhirdetés az utolsó játszma befejezését követően 15 percen belül

**A lebonyolítás formája:** 7 fordulós svájci rendszer, két külön csoportban.

**Játékidő, tempó: az A) csoportban 70-70 perc** **+ lépésenként 30 másodperc többletidő zászlóleesésig. A B) csoport résztvevői fordulónként két mérkőzést játszanak, 45-45 perces** gondolkodási idővel, váltott színekkel, gyorsított játszmabefejezéssel. **Várakozási idő egységesen 30 perc.**

Játszma közben, a játékosnál nem lehet sem mobiltelefon, sem bármi más olyan elektronikus eszköz, mely a verseny helyszínén sakk lépéseket produkálhat tulajdonosaik számára. Megengedett azonban az ilyen eszközök tárolása a játékosok táskáiban, míg azok kikapcsolt állapotban vannak. A játékos az ilyen eszközt tartalmazó táskát nem viheti magával sehová a versenybíró engedélye nélkül.

**A verseny főbírója:** Valis János nemzetközi versenybíró.

**A holtversenyek eldöntése:** 1.) Buchholz-értékelés 2.) Berger-Sonneborn-értékelés 3.) teljesítmény-mutató (TPR) 4.) sorsolás.

**Díjazás:** **az A) csoportban:** díjalap a befizetett nevezési díjak 50 százaléka (3-6 fődíj, különdíjak). Az I. díj garantáltan minimum 15.000.- Ft, legalább 40 induló esetén minimum 25.000.- Ft, **a B)** **csoportban:** tárgydíjak, a nagyobb létszámú korcsoportokat/kategóriákat külön díjazva.

**Nevezési díj: A) a FIDE Openre:** 1900-2199 FIDE értékszámmal 4000.- Ft, 1600-1899 FIDE értékszámmal 5000.- Ft, 1599 vagy alacsonyabb FIDE értékszámmal és FIDE értékszám nélkülieknek 6000.- Ft, a **B)** **csoportban:** 4000.- Ft.

**Nevezési díjkedvezmény** (mindkét csoportban)**:** ifiknek, nőknek, szenioroknak (60 év felett), Somogy megyeieknek, hüsiseknek (csak egy jogcímen) 1000.- Ft + a szállást sportkörünknél megrendelőknek további 1000.- Ft (tehát **akár 2000 Ft/fő** is lehet!).

**Részvételi költségek: Szállás (svédasztalos reggelivel)** 2 ágyas, balkonos szobában az 1. vagy a 2. emeleten 5600.- Ft/fő/éj, 2 ágyas, balkon nélküli szobában a 3. emeleten 5200.- Ft/fő/éj. 1 ágyas szobában 9000.-, ill. 8500.- Ft/fő/éj, pótágyon 12 év felettieknek 4200.- Ft/fő/éj, pótágyon 3-12 év közöttieknek 2800.- Ft/fő/éj. Menüsoros ebéd vagy vacsora 2000.- Ft / felnőtt adag, 1400.- Ft / gyermek adag,IFA (18 év felettieknek) 420.- Ft/éj.Bármilyen összetételű ellátás kérhető. A wellness szolgáltatások kedvező, de külön fizetendő díjért vehetők igénybe.

**Szállás már december 26-ától is rendelhető.** **Egy felnőtt szállása, IFÁ-ja és teljes ellátása 27-én ebédtől 30-án ebédig** 2 ágyas, balkonos szobában **32.060.- Ft.** A fenti kedvezményes árak a rendezőkön keresztül történő rendelés esetén érvényesek. **A helyszíni fizetést SZÉP kártyával is lehet teljesíteni.**

**A megadott árak és nevezési díjak csak akkor érvényesek**, ha a teljes nevezési díj, valamint a többi költség 20 %-a december 18-ig előlegként befizetésre kerül – a rendezők egyidejű értesítése mellett - a HÜSI SC 65100149-10003970 sz. számlájára vagy készpénzzel. Ezt követő előleg-fizetés vagy nevezés esetén a szállásköltségnél 10 %, a nevezési díjnál 1000.- Ft/fő, helyszíni nevezéskor 2000.- Ft/fő pótdíjat számítunk fel.

**Nevezés:** lehetőleg előzetesen, írásban. Helyszíni nevezést **december 27-én 9.15-ig tudunk elfogadni.** Nevezési cím: HÜSI SC, 1028 Budapest, Gyöngyvirág u. 13., tel./fax: (36 - 1-) 397-1719, 398-7220,E-mail: [husi.sc@gmail.com](mailto:husi.sc@gmail.com) . Minden – dec. 25-ig beérkezett - nevezést visszaigazolunk. A nevezésekben kérjük megadni:a kért ellátást (pontosan meghatározva), valamint a FIDE azonosítószámot és értékszámot, ennek hiányában a pontos születési időt.

**Felvilágosítás**t a következő üzenetrögzítős **telefonokon** adunk: **1-397-1719** vagy **20-934-3066**.

Honlap: [www.husi-sc.hu](http://www.husi-sc.hu) .

Budapest, 2016. november 4.